Geen beurtkrag op ValentynsdagArgieffoto ter illustrasie. (Foto: Unsplash) Verliefdes kan maar die opsitkers wegsit, want geen beurtkrag sal na verwagting Vrydag ingestel word nie. Dit is die derde agtereenvolgende dag wat Suid-Afrikaners ŉ blaaskans van beurtkrag kry. Eskom het vanoggend in ’n verklaring gesê hoewel die stelsel oor die afgelope paar dae verbetering getoon het, moes die kragvoorsiener van sy noodreserwes deur die loop van laasnag gebruik weens onbeplande kragonderbrekings. Onbeplande onderbrekings het vanoggend omstreeks 06:00 op 9 835 MW gestaan met beplande instandhoudingswerk op 7 000 MW. “Die stelsel bly egter kwesbaar en beurtkrag kan enige tyd op kort kennisgewing ingestel word sou daar enige verandering wees,” sê Eskom. Verbruikers word gemaan om steeds elektrisiteit spaarsamig te gebruik.